Document ID: 32001R2415

32001R2415
L 327/3
JURNALUL OFÍCIAL AL UNIUNII EUROPENE
REGULAMENTUL (CE) NR. 2415/2001 AL CONSILIULUI
din 10 decembrie 2001
de modificare a Regulamentului (CE) nr. 2666/2000 privind ajutorul acordat Albaniei, Bosniei și Herțegovinei, Croației, Republicii Federale Iugoslavia și Fostei Republici Iugoslave a Macedoniei și a Regulamentului (CE) nr. 2667/2000 privind Agenția Europeană pentru Reconstrucție
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 308,
având în vedere propunerea Comisiei (1),
având în vedere avizul Parlamentului European (2),
întrucât:
(1)
Comunitatea Europeană s-a angajat să acorde un ajutor financiar Fostei Republici Iugoslave a Macedoniei, în vederea susținerii, în special, a punerii în aplicare a acordului-cadru din 13 august 2001.
(2)
Ținând seama de situația în care se află țara, este necesar ca asistența comunitară să se acorde în mod eficient și rapid, iar, pentru aceasta, să fie pusă în aplicare în mod ideal la nivel local.
(3)
Agenția Europeană pentru Reconstrucție, denumită în continuare „agenție”, instituită prin Regulamentul (CE) nr. 2667/2000 (3), are o puternică experiență și este competentă pentru a acorda asistență comunitară.
(4)
Așadar, este necesar să se modifice Regulamentul (CE) nr. 2666/2000 (4) și Regulamentul (CE) nr. 2667/2000 pentru extinderea activităților agenției la Fosta Republică Iugoslavă a Macedoniei.
(5)
Este necesar să se permită Comisiei să delege agenției punerea în aplicare a asistenței comunitare în Republica Federală Iugoslavia și în Fosta Republică Iugoslavă a Macedoniei, decisă în cadrul altor instrumente.
(6)
Tratatul nu prevede, în vederea adoptării prezentului regulament, alte puteri de acțiune decât cele din articolul 308,
ADOPTĂ PREZENTUL REGULAMENT:
Articolul 1
Regulamentul (CE) nr. 2666/2000 se modifică după cum urmează: la articolul 4 alineatele (1) și (2), „Republica Federală Iugoslavia” se înlocuiește cu „Republica Federală Iugoslavia și Fosta Republică Iugoslavă a Macedoniei”.
Articolul 2
Regulamentul (CE) nr. 2667/2000 se modifică după cum urmează:
1.
Articolul 1 se înlocuiește cu următorul text:
„Articolul 1
(1) Comisia poate delega unei agenții următoarele sarcini:
(i)
executarea asistenței comunitare, prevăzută la articolul 1 din Regulamentul (CE) nr. 2666/2000 în favoarea Republicii Federale Iugoslavia și a Fostei Republici Iugoslave a Macedoniei;
(ii)
executarea asistenței comunitare decisă de Comisie pe baza altor instrumente disponibile pentru țările în cauză. În aceste cazuri, aceasta se va efectua în conformitate cu dispozițiile regulamentelor relevante, iar articolul 2 alineatul (1) literele (b) și (c), articolul 2 alineatele (2), (3) și (4), articolul 4 și articolul 5 alineatul (1) literele (a), (b), (c) și (h) din prezentul regulament nu se vor aplica.
(2) În acest scop, se creează Agenția Europeană pentru Reconstrucție, denumită în continuare «agenție», cu obiectivul de a pune în aplicare asistența comunitară prevăzută la alineatul (1).”
2.
La articolul 2 alineatul (1) litera (b) „Republica Federală Iugoslavia” se înlocuiește cu „Republica Federală Iugoslavia și Fosta Republică Iugoslavă a Macedoniei”.
3.
La articolul 4 alineatul (10) „Republica Federală Iugoslavia” se înlocuiește cu „Republica Federală Iugoslavia și Fosta Republică Iugoslavă a Macedoniei”.
4.
La articolul 7 alineatul (3) primul paragraf „Republica Federală Iugoslavia” se înlocuiește cu „Republica Federală Iugoslavia și Fosta Republică Iugoslavă a Macedoniei”.
5.
La articolul 7 alineatul (3) al doilea paragraf „Republica Federală Iugoslavia” se înlocuiește cu „Republica Federală Iugoslavia și Fosta Republică Iugoslavă a Macedoniei”.
6.
La articolul 15 „Republica Federală Iugoslavia” se înlocuiește cu „Republica Federală Iugoslavia și Fosta Republică Iugoslavă a Macedoniei”.
Articolul 3
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 decembrie 2001.

Labels: 18
5